ส่งเรือธงฟ้าวิ่งขายบ้านริมน้ำ สินค้าจำเป็นต่อการครองชีพ บริการชาวบ้านถึงปากประตู
ผู้สื่อข่าวรายงานจากกระทรวงพาณิชย์ว่า นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ ได้สั่งการให้กรมการค้าภายในเพิ่มทางเลือกในการซื้อสินค้าอุปโภคบริโภคให้กับประชาชน ที่ต้องกักตัวอยู่บ้านตามนโยบายของรัฐบาลเพื่อเว้นระยะห่างทางสังคมเพื่อป้องกันการแพร่ระบาดของไวรัสโควิด-19 โดยล่าสุดได้จัดส่งเรือธงฟ้าราคาประหยัด ฝ่าภัยโควิด-19 นำสินค้าอุปโภคบริโภคที่จำเป็นต่อการครองชีพ มาจำหน่ายให้กับประชาชนที่มีบ้านอยู่ริมแม่น้ำในพื้นที่กรุงเทพฯ และปริมณฑลแล้วสำหรับสินค้าที่นำไปจำหน่าย ได้แก่ ไข่ไก่เบอร์ 3 แผงละ (30 ฟอง) 90 บาท ไข่เป็ดเบอร์ 1 แผงละ 100 บาท ปลากระป๋อง ราคา 11 บาท ข้าวสาร 2 กก. 55 บาท บะหมี่กึ่งสำเร็จรูป ซองละ 5 บาท น้ำมันปาล์ม 1 ลิตร 40 บาท เป็นต้น ทั้งนี้ คาดว่าเรือธงฟ้าดังกล่าว จะเข้าถึงประชาชนได้เพิ่มขึ้น หลังจากที่ก่อนหน้านี้ได้ส่งคาราวานรถธงฟ้าออกไปให้บริการประชาชนในหมู่บ้าน และแหล่งชุมชนต่างๆในกรุงเทพฯและปริมณฑลแล้ว 200 คัน สำหรับเส้นทางที่เรือวิ่ง ได้แก่ คลองบางกอกน้อย คลองชักพระ คลองบางกอกใหญ่ คลองมอญ เป็นต้นนายจุรินทร์ กล่าวว่า จากการที่ส่งรถธงฟ้าฝ่าภัยโควิด-19 ออกไปให้บริการพี่น้องประชาชนในกรุงเทพฯ และปริมณฑล 200 คันแล้ว ปรากฏว่าได้รับการตอบรับจากประชาชนเป็นอย่างดี และได้ขอให้เพิ่มจำนวนรถที่ออกไปให้บริการเป็น 250 คัน เพื่อตอบสนองความต้องการของประชาชนที่ต้องกักตัวอยู่บ้าน และให้สามารถหาซื้อสินค้าอุปโภคบริโภคที่จำเป็นได้โดยไม่ต้องออกจากบ้านนอกจากนี้ ยังได้เพิ่มทางเลือกในการซื้อสินค้าอุปโภคบริโภคอีก โดยได้ยกระดับร้านโชห่วย ขึ้นเป็น สมาร์ท โชวห่วย และเป็น โชวห่วย เดลิเวอรี่ เพื่อให้ บริการประชาชนในหมู่บ้านหรือชุมชนที่สั่งซื้อสินค้าจากร้านโชห่วย ที่มีบริการจัดส่งถึงบ้าน สามารถค้นหาร้านใกล้บ้านได้ที่เว็บไซต์ สมาร์ทโชวห่วยเดลิเวอรี่.moc.go.th/ และ LineChatbot ของ DGA (@dgachatbot) สมาร์ทโชวห่วยเดลิเวอรี่เพื่อตรวจสอบร้านค้าใกล้บ้าน และสั่งซื้อสินค้า โดยได้เปิดให้บริการไปแล้วเมื่อวันที่ 30 มี.ค.63.
นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ ได้สั่งการให้กรมการค้าภายในเพิ่มทางเลือกในการซื้อสินค้าอุปโภคบริโภคให้กับประชาชน
เรือธงฟ้า,สินค้าอุปโภคบริโภค,สินค้าธงฟ้า,ร้านโชห่วย,สมาร์ทโชวห่วยเดลิเวอรี่,สั่งซื้อสินค้าออนไลน์,ข่าววันนี้,ข่าวทั่วไป